
ԵՐԵՎԱՆ ՔԱՂԱՔԻ ԿԵՆՏՐՈՆ
ՎԱՐՉԱԿԱՆ ՇՐՋԱՆԻ ՂԵԿԱՎԱՐ

ՀՀ, 0001, ք. Երևան, Տերյան 44, հեռ.՝ (+374 11) 518 401, էլ. փոստ՝ kentron@yerevan.am


№ 23/75879-26                                                                           «10» հունիսի 2026թ.


«ԱՄԷԼԻ» ՍՊԸ ՏՆՕՐԵՆ Ա. ԴԱՎԹՅԱՆԻՆ
(ՀՀ, ք. Երևան, Ավան, Ավան 4 փ., 1 նրբ., տ. 39
Հեռ.` (374 99) 91 72 74
էլ. փոստ՝ ameli-88888@gmail.com)


ԾԱՆՈՒՑՈՒՄ
(Պայմանագիրը միակողմանի ամբողջական լուծելու մասին ծանուցումը չեղյալ համարելու մասին)

Կենտրոն վարչական շրջանի 2026 թվականի բյուջեով նախատեսված Երևան քաղաքի Կենտրոն վարչական շրջանի թվով 9 (ինը) բակային տարածքների ֆուտբոլի դաշտերի հիմնանորոգման համար նախագծանախահաշվային փաստաթղթերի կազմման խորհրդատվական աշխատանքներ ձեռք բերելու նպատակով Երևանի քաղաքապետարանի և «ԱՄԷԼԻ» ՍՊ ընկերության միջև 10 փետրվարի 2026 թվականին կնքվել է ԵՔ-ԳՀԽԱՇՁԲ-26/6 ծածկագրով պայմանագիր, որի համաձայն աշխատանքների կատարման ժամկետ է սահմանվել մինչև 35 օրացուցային օրը ներառյալ՝ 16 մարտի 2026 թվականը: Պայմանագրով նախատեսված աշխատանքների կատարման ժամկետը խախտվել է Կատարողի կողմից: 2026 թվականի ապրիլի 22-ի թիվ 23/53796-26 ելից գրության համաձայն Պատվիրատուն իր հայեցողությամբ սահմանել է աշխատանքի կատարման նոր ողջամիտ ժամկետ: Ընկերության կողմից սահմանված ողջամիտ ժամկետի ավարտից հետո դարձյալ աշխատանքները չեն ներկայացվել Պատվիրատուին:
Հաշվի առնելով այն հանգամանքը, որ Ընկերությունը խախտել է պայմանագրով սահմանված պարտավորությունները, Կենտրոն վարչական շրջանի ղեկավարի աշխատակազմը՝ ղեկավարվելով ՀՀ Կառավարության 04.05.2017 թվականի N 526-Ն որոշման 33-րդ կետի 17-րդ ենթակետով սահմանված դրույթներով, կատարողի կողմից պայմանագիրը չկատարելու հետևանքով միակողմանի լուծել է «ԱՄԷԼԻ» ՍՊ ընկերության հետ կնքված պայմանագիրը: Պայմանագրի լուծման վերաբերյալ հայտարարությունը սույն թվականի մայիսի 14-ին հրապարակվել է տեղեկագրում:
Սակայն նույն օրը՝ 14 մայիսի 2026 թվականին, Պայմանագիրը միակողմանի լուծելու մասին ծանուցումը հրապարակելուց 1 ժամ անց, Կատարողը ներկայացրել է պայմանագրի կատարման ամբողջական արդյունքը: Հայտնում եմ, որ ներկայացված փաստաթղթերը ամբողջությամբ համապատասխանում են կնքված պայմանագրի տեխնիկական բնութագրով սահմանված պահանջներին (Կոմունալ տնտեսության և ԲՇԿ մարմինների հետ աշխատանքների կազմակերպման բաժնի զեկուցագիրը կցվում է), և Պատվիրատուն նպատակահարմար է համարում ընդունել պայմանագրի կատարման արդյունքը՝ հաշվի առնելով, որ պայմանագրի առարկա հանդիսացող բակային տարածքների ֆուտբոլի դաշտերի հիմնանորոգումը համարվում է առաջնային համայնքի համար։
Ուստի, հաշվի առնելով, որ քննարկվող նախագծանախահաշվային փաստաթղթերի կազմման խորհրդատվական աշխատանքների ձեռքբերման համար նոր գնման ընթացակարգի կազմակերպման, նոր նախագծանախահաշվային փաստաթղթերի մշակման և դրանց փորձաքննության համար օրենքով սահմանված կարգով կպահանջվի բավականին երկար ժամանակահատված, հաշվի առնելով նաև շինարարական աշխատանքների իրականացման փուլում ձմեռային անբարենպաստ եղանակների հետ կապված ռիսկերը, հիմք ընդունելով «Նորմատիվ իրավական ակտերի մասին» ՀՀ օրենքի 38-րդ և 38.1 հոդվածները և առաջնորդվելով բացառապես համայնքի առաջնային շահով պատվիրատուն չեղյալ է համարում պայմանագիրը միակողմանի ամբողջական լուծելու մասին հրապարակված ծանուցումը և ընդունում է ԵՔ-ԳՀԽԱՇՁԲ-26/6 ծածկագրով պայմանագրի կատարման ամբողջական արդյունքը:

Կատարող՝ Շուշանիկ Բոթոյան

